Amphiaraus

Amphiaraus (Graece Ἀμφιάραος) in mythologia Graeca est vates Argivus, qui expeditioni septem ducum adversus Thebanos interfuitAeschylus, Septem contra Thebas 568-625. Euripides, Phoenissae 173-8 et 1109-12.. Cladem signis divinis praenoverat sed Adrastus rex eius monitiones sprevitEuripides, Supplices 155-160 et 229-236. cf Septem contra Thebas 378-383 ubi Tydeus vati retinenti repugnat.. Cum inde fugeret, terram inhiasse atque eius currum hausisse dicebantEuripides, Supplices 500-501.. Filius erat Oeclis Hypermnestraeque, maritus Eriphylae, quae dono corruptaEpictetus, Dissertationes II.22.32-33. operam dedit, ut maritus ad bellum cum Thebanis proficisci cogeretur, quamquam compererat inde se non rediturumSeptem contra Thebas 587-9 et 615-9. Plato, Politia 590a..  Filii eis fuerunt Amphilochos et Alcmaeon, qui matrem suam, ut paternae mortis sontem, necavit.

 De cultu Amphiarai 
In pluribus Graeciae locis honores divini Amphiarao tribuebanturArgi et Spartae, e.g., maxime tamen Oropi in BoeotiaTitus Livius XLV.27.10. Cf. Paul Roesch,	"L'Amphiaraion d'Oropos" in Temples et sanctuaires, 1984ː 173-184 ad fines AtticaePausanias libro primo Graeciae descriptionis cap. 34.; nam et templum et oraculum Amphiarao ibi erant; qui eum consulebant, eos primo sacrum facere ac deinde in pelle arietis immolati obdormiscere oportebat; noctu enim per somnia deus Amphiaraus eis responsa dabatHyperides, Pro Euxenippo., quae plerumque ad morbos sanandos pertinuisse videntur. Etenim iam tempore septem ducum expeditionis adversus Thebanos Amphiaraus signa divina et somnia Argivis interpretari solebatHerodotus, Urania 134.. Inventor ignispicii quoque habebatur.Plinius, Naturalis historia 7.203. Euripides, Supplices 155..Cnossius Iophon collectaneum oraculorum Amphiarai collegerat et publicarat, quae tamen apocrypha fuisse existimabat Pausanias, quia Amphiaraus non spiritu divino commotus responsa canebat ut Pythia sed signa a deis missa, in primis somnia, interpretari callebat. Illum librum multos lectores tamen delectasse ipse Pausanias fatebatur. Vestigia certe templi quarto saeculo a.C.n. ineunte aedificati et altaris, cuius ornamenta sculpta accurate a Pausania in libro ad Atticam spectante describebantur ab archaeologis in situ adgnita suntPaul Frédéric Girard, "Borne sacrée du sanctuaire d'Amphiaraos", Bulletin de Correspondance Hellénique, 1879ː 437-440.

 Varia 
Tiburnus, aut filiusPlinius, Naturalis historia 16.237. aut nepos Amphiarai, urbem Tibur Latii condidisse dicitur.

Praecepta de fabis Amphiarao adscripta in Geoponicis a Graecis citantur.Geoponica 2.35.6-8.

 Notae 

 Plura legere si cupis 
Alain Moreau, "Fonction du personnage d'Amphiaraos dans les « Sept contre Thèbes » : le « blason en abyme »", Bulletin de l'Association Guillaume Budé, 1976ː 158-181
Émilie Piguet,	"Du hèrôs au theos. Étude comparée de la double nature et de la diffusion du culte d’Amphiaraos et d'Asclépios", Dialogues d'histoire ancienne, 2017ː 55-90
 Pierre Sineux, Amphiaraos. Guerrier, devin et guérisseur, Les Belles Lettres, 2007 Recensio critica Altera recensio critica Tertia recensio critica
Paul Vicaire,	"Images d'Amphiaraos dans la Grèce archaïque et classique", Bulletin de l'Association Guillaume Budé, 1979ː 2-45
 Nexus externi 
 Amphiaraos apud Paulys Real-Enzyklopädie der classischen Altertumswissenschaft (Germanice)
Categoria:Mythologia Thebana
Categoria:Vates ideales